CELEX: 62009CN0382
Language: fi
Date: 2009-09-28 00:00:00
Title: Asia C-382/09: Ennakkoratkaisupyyntö, jonka Augstākās tiesas Senāts (Latvian tasavalta) on esittänyt 28.9.2009 — SIA Stils Met v. Valsts ieņēmumu dienests

5.12.2009   
            
            
               FI
            
            
               Euroopan unionin virallinen lehti
            
            
               C 297/19
            
         Ennakkoratkaisupyyntö, jonka Augstākās tiesas Senāts (Latvian tasavalta) on esittänyt 28.9.2009 — SIA Stils Met v. Valsts ieņēmumu dienests
   (Asia C-382/09)
   2009/C 297/26
   Oikeudenkäyntikieli: latvia
   
      Ennakkoratkaisua pyytänyt tuomioistuin
   
   Augstākās tiesas Senāts
   
      Pääasian asianosaiset
   
   
      Valittaja: SIA Stils Met
   
      Vastapuoli: Valsts ieņēmumu dienests
   
      Ennakkoratkaisukysymykset
   
   Onko TARIC-koodeja 7312108219, 7312108419 ja 7312108619 tulkittava siten, että vuosina 2004 ja 2005 niihin oli luokiteltava poikkileikkauksensa läpimitan perusteella terästavarat — pinnoittamattomat tai pelkästään sinkillä pinnoitetut köydet ja kaapelit — niiden kemiallisesta koostumuksesta riippumatta (ruostumatonta terästä lukuun ottamatta), erityisesti seosteräs, joka ei ole peräisin Moldaviasta tai Marokosta?
   Onko polkumyynnillä muista kuin Euroopan yhteisön jäsenvaltioista tapahtuvalta tuonnilta suojautumisesta 22.12.1995 annetun neuvoston asetuksen (EY) N:o 384/96 (1) 14 artiklan 1 kohtaa tulkittava siten, että se on esteenä sellaisen seuraamuksen (sakon) määräämiselle, joka lasketaan verolainsäännön rikkomista koskevan kansallisen säännöksen (Par nodokļiem un nodevām -lain 32 §:n 2 momentin) mukaisesti polkumyyntitullien määrän perusteella?
   
      (1)  EYVL L 56, s. 1.